São Paulon Grand Prix 2021

São Paulon Grand Prix 2021 (virallisesti Formula 1 Heineken Grande Prêmio de São Paulo 2021) oli Formula 1 -kauden  19. osakilpailu, joka ajettiin 14. marraskuuta Interlagosin moottoriradalla São Paulossa Brasiliassa.

Viikonlopun aikataulu ja sää

Vapaat harjoitukset & aika-ajot 
Ensimmäisten vapaiden harjoitusten aikana kärkitallit Mercedes ja Red Bull keskittyivät useamman aika-ajokierroksen ajamiseen, koska radalla esiintynyt sade ei aiheuttanut märän kelin olosuhteita ja aika-ajot ajettaisiin jo samana päivänä. Harjoitusten aikana puhetta aiheutti Mercedeksen vauhti aika-ajoja ja sprinttikilpailua varten, koska Lewis Hamiltonin autoon vaihdettiin tallin toimesta uusi voimayksikkö ja tämän myötä Hamilton sai viiden lähtöruudun rangaistuksen osakilpailuun. Hamilton oli ensimmäisten vapaiden harjoitusten nopein ennen Red Bullin Max Verstappenia.

Aika-ajot olivat suurelta osin Mercedeksen ja Red Bullin välistä kaksintaistelua kärkipaikasta, vaikka monet kuljettajat ajoivat aikakierroksensa aikaisessa vaiheessa mahdollisen saderiskin vuoksi. Hamilton ajoi ensimmäiseen lähtöruutuun, mutta hänen suorituksensa hylättiin myöhemmin tuomariston havaittua auton takasiiven olevan sääntöjenvastainen. Myös Verstappenia tutkittiin aika-ajojen jälkeen, koska hän koski Hamiltonin autoon parc fermé -sääntöjen vastaisesti, mutta hän sai tilanteestaan vain rahasakon.

Sprinttikilpailua edeltäneissä toisissa vapaissa harjoituksissa Alpinen Fernando Alonso ajoi nopeita kierroksia pienemmällä polttoainemäärällä, kun muut ajoivat kilpailusimulaatioita. Alonso oli myös harjoitusten nopein ennen Verstappenia.

Sprinttikilpailu 
Hamiltonin hylkäys aika-ajoissa antoi Verstappenin lähteä sprinttikilpailuun kärkipaikalta. Verstappenin lähtö epäonnistui vaihteistovian vuoksi, minkä vuoksi hän ajautui avausmutkassa leveäksi ja menetti sijoituksensa Mercedeksen Valtteri Bottakselle ja nousua lähdössä tehneelle Ferrarin Carlos Sainzille. Verstappen ohitti Sainzin pari kierrosta myöhemmin ja yritti kilpailun loppuun asti saavuttaa Bottasta, mutta hän ei päässyt tästä ohi kierrosten loppumisen vuoksi. Kilpailun aikana Alfa Romeo Racingin kuljettajat kolaroivat keskenään, kun Antonio Giovinazzi osui Kimi Räikkösen perään ja Räikkönen pyörähti, mutta tuomaristo ei antanut tilanteesta rangaistusta. Hamilton nousi sprinttikilpailun aikana viimeisestä lähtöruudusta viidenneksi, mitä hän kuvaili työlääksi suoritukseksi ajettuaan varman päälle kilpailukierroksensa ja hän lähti sunnuntain kilpailuun moottorinosien vaihtamisen vuoksi kymmenennestä lähtöruudusta. Sprinttikilpailun voitti Bottas, Verstappen oli toinen ja Sainz kolmas.

Kilpailu 
Kilpailun lähdössä Bottas teki ajovirheen ajamalla ensimmäisen mutkan leveäksi, jolloin Verstappen ja Pérez nousivat kaksoisjohtoon. McLarenin Lando Norris nousi Sainzin ohi lähdössä, mutta Sainzin etusiipi rikkoi hänen vasemman takarenkaansa ja Norris putosi sijoituksissa alaspäin sijoittuen kuitenkin kilpailun lopputuloksissa kymmenenneksi. Hamilton nousi nopeasti viidenneksi, kun Bottas päästi hänet ohitseen.

Turva-auto tuli radalle neljännellä kierroksella, koska AlphaTaurin Yuki Tsunoda oli kolaroinut Aston Martinin Lance Strollin kanssa ensimmäisessä mutkassa ja radalle oli jäänyt kolarista hiilikuidun palasia. Uusintalähdössä Haasin Mick Schumacher taisteli Räikköstä vastaan, mutta hän rikkoi etusiipensä osuttuaan Räikkösen autoon. Virtuaalinen turva-auto laitettiin radalle siivoustöiden ajaksi. Uusintalähdössä Hamilton alkoi ottaa Péreziä kiinni ja taisteli tätä vastaan kierroksilla 15 ja 16, kunnes Hamilton onnistui ohittamaan hänet.

Varikkokäyntien osalta Hamilton teki pysähdyksensä ennen Verstappenia, ohitti McLarenin Daniel Ricciardon ja kavensi aikaeroaan Verstappeniin tämän tehtyä oman varikkokäyntinsä kierrosta myöhemmin. Strollin autosta irronneet palaset aiheuttivat uuden virtuaalisen turva-auton, minkä aikana Bottas teki varikkopysähdyksensä ja ehti Pérezin eteen. Kilpailun aikana Mercedes teki muutoksia varikkokäyntisuunnitelmiinsa, kun Bottas otettiin varikolle toisen kerran kierroksella 42 Verstappenin tehtyä toisen pysähdyksensä kierroksella 41 ja Hamilton teki toisen vasta kierroksella 44, mihin Bottas ei ollut tyytyväinen menetettyään mahdollisuutensa ajaa kaksoisvoittoon Hamiltonin kanssa. Hamilton otti Verstappenin kiinni kierroksella 48 ja yritti ohittaa hänet neljännessä mutkassa, mutta Verstappen puolustautui aggressiivisesti ajamalla kyseisen mutkan leveällä ajolinjalla. Puolustustaistelu jatkui kierroksille 58 ja 59 asti, jolloin Verstappen sai varoituksen useasta estelystä ja Hamilton ohitti hänet liikuteltavan takasiiven avulla.

Hamilton voitti kilpailun ennen Verstappenia ja Bottas oli kolmas. Hamilton sai kilpailun jälkeen rahasakon, koska hän irrotti turvavyönsä jäähdyttelykierroksella ottaakseen Brasilian lipun katsojien kunniaksi ratavirkailijalta palkintokoroketta varten.

Tulokset

Aika-ajot 

 Lewis Hamiltonin tulos aika-ajoissa hylättiin sääntöjen vastaisen liikuteltavan takasiiven takia. Hamilton sai kumminkin osallistua sprinttikilpailuun tuomareiden päätöksellä.

Sprinttikilpailu 

1 Lewis Hamilton sai viiden lähtöruudun rangaistuksen polttomoottorin vaihdon takia.

Kilpailu 

 Kimi Räikkönen joutui lähtemään kilpailuun varikolta auton takasiipeen tehtyjen muutosten takia.

Sijoitukset kilpailun jälkeen 

 Huom!: Vain viiden parhaan sijoitukset sisällytetty.

Muuta 
 São Paulon osakilpailussa ajettiin kauden  viimeinen sprinttikilpailu. 
 Tallien valmistautumista osakilpailuviikonloppuun lykkäsivät Meksikon GP:n jälkeiset rahtiongelmat, minkä vuoksi FIA antoi heille tilanteen korjaamiseksi säännöistä poikkeavaa lisäaikaa.

Lähteet 

São Paulon Grand Prix
Osakilpailut Formula 1 -kaudella 2021